**KIMENŐ MOTIVÁCIÓS FELMÉRÉS (2021)**

**Intézményi beszámoló a 2020/2021. tanévben végző hallgatók válaszai alapján**

A felmérés célja megvizsgálni, hogy a végzett hallgatók megosszák tapasztalataikat az intézményről, a képzésről, milyen elvárásaik vannak az esetleges tovább tanulással kapcsolatban, illetve milyen munkával kapcsolatos attitűdökkel rendelkeznek. Jelen beszámoló a Miskolci Egyetem teljes intézményébe felvételt nyert és be is iratkozott hallgatók véleményét összegezi.

A kérdőívet 145 ember töltötte ki vegyesen alap- és mesterképzésről, valamint szakirányú továbbképzésről.

Megoszlás szerint a legnagyobb arányban a Gépészmérnöki és Informatikai Kar hallgatója vett részt a felmérésben (52%). A kitöltők 59,6%-a alapképzésben, 24,8% mesterképzésben vett részt.

A kitöltők nagyrésze (34,8%) 2016-ban kezdte el tanulmányait az intézményben, 66,7%-ban nappali tagozaton, 62,3%-ban államilag támogatott ösztöndíjas finanszírozási formában.

A kitöltők 68,8%-a állandó jellegű és határozatlan időtartamú munkaviszonnyal rendelkezik, ebből kifolyólag feltételezhető az, hogy 83,5% főfoglalkozású dolgozónak tekinti magát.

Általánosságban elmondható, hogy a hallgatók jó véleménnyel rendelkeznek az intézménnyel kapcsolatban, illetve a képzéssel. Sokan az internet-hozzáférés hiányosságát hozták fel elégedetlenségük indokaként. Viszonylag alacsony értékelést kapott a tanszéki adminisztrációk segítőkészségei. Viszont a könyvtárak színvonalával kifejezetten elégedettek a kitöltők.

Valószínűleg a közepes szintű elégedettségnek tudható be az is, hogy az intézménybe történő ismételt tanulást is közepes mértékben preferálják a kitöltők.

A diplomás léttől a kitöltők elvárják a magas jövedelmet, és a szakmai intellektuális fejlődést jelölték meg.

A kitöltők véleménye alapján az informatikai, kommunikáció és a műszaki ismeretek ismereteket az elvártnál alacsonyabb szinten kapták meg.

Összegezve az adatokat több az állami ösztöndíjas és levelezős hallgató a kitöltők között, akik nem feltétlenül elégedettek az egyetem által nyújtott képzésekkel és kiegészítő szolgáltatásokkal. A termek felszereltségétől kezdve, az internet-hozzáférhetőségen át, az oktatói hozzáállások és az adminisztrációk segítőkészsége mind lehetne sokkal jobb minőségű, jelen eredmények alapján ugyanis mindezek csak közepes szintet érnek el.